CELEX: 32019D1905
Language: el
Date: 2019-11-08 00:00:00
Title: Απόφαση (ΕΕ) 2019/1905 του Συμβουλίου της 8ης Νοεμβρίου 2019 με την οποία καλείται η Επιτροπή να υποβάλει μελέτη σχετικά με τις επιλογές της Ένωσης όσον αφορά την επικαιροποίηση της υφιστάμενης νομοθεσίας για την παραγωγή και την εμπορία φυτικού αναπαραγωγικού υλικού, καθώς και πρόταση, εφόσον κριθεί σκόπιμο βάσει των αποτελεσμάτων της μελέτης

14.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 293/105
               
            
         ΑΠΟΦΑΣΗ (ΕΕ) 2019/1905 ΤΟΥ ΣΥΜΒΟΥΛΙΟΥ
         της 8ης Νοεμβρίου 2019
         με την οποία καλείται η Επιτροπή να υποβάλει μελέτη σχετικά με τις επιλογές της Ένωσης όσον αφορά την επικαιροποίηση της υφιστάμενης νομοθεσίας για την παραγωγή και την εμπορία φυτικού αναπαραγωγικού υλικού, καθώς και πρόταση, εφόσον κριθεί σκόπιμο βάσει των αποτελεσμάτων της μελέτης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 241,
         Εκτιμώντας τα ακόλουθα:
         
                     (1)
                  
                  
                     Στις 6 Μαΐου 2013, η Επιτροπή υπέβαλε στο Ευρωπαϊκό Κοινοβούλιο και στο Συμβούλιο πρόταση κανονισμού σχετικά με την παραγωγή και τη διαθεσιμότητα φυτικού αναπαραγωγικού υλικού στην αγορά. Η πρόταση αποσκοπούσε στην ενοποίηση και την επικαιροποίηση της υφιστάμενης νομοθεσίας προκειμένου να αντιμετωπιστούν διάφοροι τομείς που προκαλούν ανησυχία, όπως: η πολυπλοκότητα, η ακαμψία και ο κατακερματισμός της υφιστάμενης νομοθεσίας, η μη εναρμονισμένη εφαρμογή της στα κράτη μέλη, με αποτέλεσμα να υπάρχουν εμπόδια στην εξασφάλιση ισότιμων όρων ανταγωνισμού για όλους τους επαγγελματίες, η ανάγκη να βελτιωθεί η ευθυγράμμισή της με άλλες νομοθετικές πράξεις που αφορούν τον τομέα και η συνοχή της με άλλες πολιτικές η ύπαρξη περιθωρίων μείωσης του κόστους και βελτίωσης της αποδοτικότητας, η ανάγκη προσαρμογής στην τεχνική πρόοδο όσον αφορά τη γενετική βελτίωση των φυτών και στην εξέλιξη της ευρωπαϊκής και παγκόσμιας αγοράς φυτικού αναπαραγωγικού υλικού και η διατήρηση της αγροβιοποικιλότητας και των φυτογενετικών πόρων.
                  
               
                     (2)
                  
                  
                     Στις 11 Μαρτίου 2014, το Ευρωπαϊκό Κοινοβούλιο απέρριψε την πρόταση της Επιτροπής και την κάλεσε να αποσύρει την πρόταση και να υποβάλει νέα (1). Στις 16 Ιουνίου 2014, το Συμβούλιο εξέφρασε γενική υποστήριξη στην έκθεση της Προεδρίας που περιέχει προσανατολισμούς για ενδεχόμενη αναθεωρημένη πρόταση της Επιτροπής. Η Επιτροπή απέσυρε την πρόταση στο πρόγραμμα εργασίας της για το 2015 και δεν υπέβαλε νέα.
                  
               
                     (3)
                  
                  
                     Το Συμβούλιο θεωρεί ότι οι ανησυχίες που η Επιτροπή σκόπευε να αντιμετωπίσει μέσω της πρότασής της του 2013 εξακολουθούν να υφίστανται και ότι είναι αναγκαία μια μελέτη για την αξιολόγηση των επιλογών για την επικαιροποίηση του υφιστάμενου νομοθετικού πλαισίου, σύμφωνα με τη διοργανική συμφωνία της 13ης Απριλίου 2016 για τη βελτίωση του νομοθετικού έργου (2) και ιδίως την παράγραφο 10 σχετικά με την εφαρμογή των άρθρων 225 και 241 της Συνθήκης για τη λειτουργία της Ευρωπαϊκής Ένωσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το Συμβούλιο καλεί την Επιτροπή να υποβάλει, έως τις 31 Δεκεμβρίου 2020, μελέτη σχετικά με τις επιλογές όσον αφορά την επικαιροποίηση της υφιστάμενης νομοθεσίας για την παραγωγή και την εμπορία φυτικού αναπαραγωγικού υλικού.
         
         
            Άρθρο 2
            
               1.   Το Συμβούλιο καλεί την Επιτροπή να υποβάλει πρόταση, εφόσον κριθεί σκόπιμο βάσει των αποτελεσμάτων της μελέτης, ή διαφορετικά να ενημερώσει το Συμβούλιο για εναλλακτικά μέτρα που απαιτούνται ως επακόλουθες ενέργειες της μελέτης.
            
            
               2.   Σύμφωνα με τη συνήθη πρακτική, το Συμβούλιο ζητεί από την Επιτροπή να διασφαλίσει ότι η πρόταση συνοδεύεται από εκτίμηση επιπτώσεων.
            
         
         
            Άρθρο 3
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 8 Νοεμβρίου 2019.
            
               
                  Για το Συμβούλιο
               
               
                  Η Πρόεδρος
               
               L. ANDERSSON
            
         
         
            (1)  Νομοθετικό ψήφισμα του Ευρωπαϊκού Κοινοβουλίου της 11ης Μαρτίου 2014 (ΕΕ C 378 της 9.11.2017, σ. 303).
         
            (2)  ΕΕ L 123 της 12.5.2016, σ. 1.